বিগ বস মারাঠি ১

বিগ বস মারাঠি ১ ভারতীয় আপাতবাস্তব টেলিভিশন অনুষ্ঠান বিগ বসের মারাঠি সংস্করণের প্রথম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৮ সালের ১৫ই এপ্রিল তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৮ সালের ২২শে জুলাই তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স মারাঠির পাশাপাশি ডিজিটাল মাধ্যম ভুট সিলেক্টে সম্প্রচারিত হয়েছে। ভারতীয় চলচ্চিত্র নির্মাতা মহেশ মাঞ্জরেকর এই মৌসুমের উপস্থাপনা করেছেন।

১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী মেঘা ধাড়ে জয়লাভ করেছেন, অন্যদিকে পুষ্কর যোগ প্রথম রানার-আপ হয়েছেন। এছাড়াও স্মিতা গোঁদকর, সাই লোকুর, আস্তাদ কালে এবং শর্মিষ্ঠা রাউত ফাইনালে পৌঁছেছিলেন।

বিন্যাস
বিগ বস মারাঠি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী মেঘা ধাড়ে

 স্থান  বাসিন্দা  পেশা      অবস্থা  ১  মেঘা ধাড়ে  অভিনেত্রী  দিন ১  দিন ৯৮   ২  পুষ্কর যোগ  অভিনেতা  দিন ১  দিন ৯৮   ৩  স্মিতা গোঁদকর  মডেল ও অভিনেত্রী  দিন ১  দিন ৯৮   ৪  সাই লোকুর  মডেল ও অভিনেত্রী  দিন ১  দিন ৯৮   ৫  আস্তাদ কালে  অভিনেতা  দিন ১  দিন ৯৮   ৬  শর্মিষ্ঠা রাউত  অভিনেতা  দিন ৩৯  দিন ৯৮   ৭  রেশম টিপনিস  অভিনেত্রী  দিন ১  দিন ৯১   ৮  নন্দকিশোর চৌঘুলে  কৌতুকাভিনেতা  দিন ৪৭  দিন ৮৪   ৯  ঊষা নাডকর্ণী  অভিনেত্রী  দিন ১  দিন ৭৭   ১০  ভূষণ কাদু  কৌতুকাভিনেতা  দিন ১  দিন ৬৩   ১১  ত্যাগরাজ খাডিলকর  অভিনেতা ও সঙ্গীতশিল্পী  দিন ৪০  দিন ৫৬   ১২  সুশান্ত শেলার  অভিনেতা  দিন ১  দিন ৫২   ১৩  জুঁই গড়করি  অভিনেত্রী  দিন ১  দিন ৪৯   ১৪  হর্ষদা খানবিলকর  অভিনেত্রী  দিন ৩২  দিন ৩৮   ১৫  রুতুজা ধর্মাধিকারী  অভিনেত্রী  দিন ১  দিন ৩৫   ১৬  রাজেশ শৃঙ্গারপুরে  অভিনেতা  দিন ১  দিন ৩৫   ১৭  অনিল থাট্টে  সাংবাদিক  দিন ১  দিন ২৮   ১৮  বিনীত ভোন্দে  অভিনেতা  দিন ১  দিন ১৪   ১৯  আরতি সোলাঙ্কি  কৌতুকাভিনেত্রী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস মারাঠির মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স মারাঠির মৌলিক অনুষ্ঠান